**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

  Nr. .

Posėdžio data – 2021 m. birželio 22 d. Posėdis vyksta nuotoliniu būdu realiuoju laiku elektroninių ryšių priemonėmis.

Posėdžio pirmininkas –V. Grubliauskas, Savivaldybės meras.

Posėdžio sekretorius – M. Vitkus, Savivaldybės tarybos ir mero sekretorius.

Klaipėdos miesto savivaldybės tarybą (toliau – Taryba) sudaro 31 Tarybos narys. 2021 m. birželio 22 d. posėdyje dalyvauja 31 Tarybos narys. Posėdyje dalyvaujančių sąrašai pridedami   
(1-2 priedai).

SVARSTYTA. Darbotvarkės tvirtinimas.

V. Grubliauskas praneša, kad sudarytoje darbotvarkėje yra 19 klausimų:

1. Dėl Klaipėdos miesto savivaldybės tarybos 2021 m. vasario 25 d. sprendimo Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“ pakeitimo. Pranešėja I. Butenienė.

2. Dėl Klaipėdos miesto savivaldybės tarybos 2021 m. vasario 25 d. sprendimo Nr. T2-23 „Dėl Klaipėdos miesto savivaldybės 2021 metų biudžeto patvirtinimo“ pakeitimo. Pranešėja K. Petraitienė.

3. Dėl specialiojo teritorijų planavimo dokumentų paskelbimo Klaipėdos miesto bendrojo plano, patvirtinto Klaipėdos miesto savivaldybės tarybos 2007 m. balandžio 5 d. sprendimu Nr. T2 110, sudedamąja dalimi. Pranešėja M. Černiūtė-Amšiejienė.

4. Dėl gatvių pavadinimų suteikimo. Pranešėja M. Buivydienė.

5. Dėl pritarimo Klaipėdos miesto savivaldybės kontrolės ir audito tarnybos 2020 metų veiklos ataskaitai. Pranešėja D. Čeporiūtė.

6. Dėl Klaipėdos miesto savivaldybės tarybos 2019 m. spalio 24 d. sprendimo Nr. T2 297 „Dėl Kultūros ir meno tarybos sudėties patvirtinimo“ pakeitimo. Pranešėja E. Deltuvaitė.

7. Dėl Klaipėdos miesto savivaldybės tarybos 2016 m. kovo 31 d. sprendimo Nr. T2-68 „Dėl Klaipėdos karalienės Luizės jaunimo centro nuostatų patvirtinimo“ pakeitimo. Pranešėja L. Prižgintienė.

8. Dėl Klaipėdos miesto savivaldybės tarybos 2017 m. gruodžio 21 d. sprendimo Nr. T2-328 „Dėl Neformaliojo vaikų švietimo lėšų skyrimo ir naudojimo tvarkos aprašo patvirtinimo“ pakeitimo. Pranešėja L. Prižgintienė.

9. Dėl Klaipėdos miesto savivaldybės tarybos 2019 m. balandžio 12 d. sprendimo Nr. T2-90 „Dėl Socialinės paramos mokiniams teikimo tvarkos aprašo patvirtinimo“ pakeitimo. Pranešėja A. Liesytė.

10. Dėl Klaipėdos miesto savivaldybės tarybos 2021 m. kovo 26 d. sprendimo Nr. T2-79 „Dėl Klaipėdos miesto savivaldybės aplinkos apsaugos rėmimo specialiosios programos 2021 metų priemonių patvirtinimo“ pakeitimo. Pranešėja R. Jievaitienė.

11. Dėl pritarimo projektų įgyvendinimui pagal Klimato kaitos programos lėšų naudojimo 2021 m. sąmatą detalizuojančio plano priemonę. Pranešėja I. Kubilienė.

12. Dėl pritarimo reorganizuoti uždarąją akcinę bendrovę „Gatvių apšvietimas“. Pranešėjas E. Simokaitis.

13. Dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimo. Pranešėjas E. Simokaitis.

14. Dėl turto perėmimo Klaipėdos miesto savivaldybės nuosavybėn iš UAB „Pamario troba“. Pranešėjas E. Simokaitis.

15. Dėl savivaldybės būsto ir pagalbinio ūkio paskirties ūkinio pastato dalies pardavimo. Pranešėjas E. Simokaitis.

16. Dėl nekilnojamojo turto nurašymo. Pranešėjas E. Simokaitis.

17. Dėl sutikimo perimti valstybės turtą ir nekilnojamojo turto perdavimo valstybės nuosavybėn. Pranešėjas E. Simokaitis.

18. Dėl sutikimo priimti dovanojamą viešosios įstaigos Neptūno krepšinio klubo dalininkų kapitalo dalį Savivaldybės nuosavybėn. Pranešėjas E. Simokaitis.

19. Dėl mokesčių lengvatų teikimo asmenims, remiantiems reprezentacines Klaipėdos miesto sporto komandas, tvarkos nustatymo. Pranešėja R. Rumšienė.

S. Budinas siūlo sukeisti vietomis 18 ir 19 darbotvarkės klausimus.

A. Tuma praneša, kad nusišalina nuo darbotvarkės 18 ir 19 klausimų svarstymo ir sprendimų priėmimo.

V. Dambrauskas praneša, kad nusišalina nuo darbotvarkės 18 ir 19 klausimų svarstymo ir sprendimų priėmimo.

V. Grubliauskas siūlo apsispręsti dėl S. Budino siūlymo. Balsavimu (už –25, prieš – 1, susilaiko – 4) pritarta siūlymui sukeisti vietomis 18 ir 19 darbotvarkės klausimus.

V. Grubliauskas siūlo apsispręsti dėl darbotvarkės patvirtinimo. Balsavimu (už – 28,   
prieš – 0, susilaiko – 0) patvirtinta darbotvarkė su pakeitimu.

PATVIRTINTA DARBOTVARKĖ:

1. Dėl Klaipėdos miesto savivaldybės tarybos 2021 m. vasario 25 d. sprendimo Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“ pakeitimo. Pranešėja I. Butenienė.

2. Dėl Klaipėdos miesto savivaldybės tarybos 2021 m. vasario 25 d. sprendimo Nr. T2-23 „Dėl Klaipėdos miesto savivaldybės 2021 metų biudžeto patvirtinimo“ pakeitimo. Pranešėja K. Petraitienė.

3. Dėl specialiojo teritorijų planavimo dokumentų paskelbimo Klaipėdos miesto bendrojo plano, patvirtinto Klaipėdos miesto savivaldybės tarybos 2007 m. balandžio 5 d. sprendimu Nr. T2‑110, sudedamąja dalimi. Pranešėja M. Černiūtė-Amšiejienė.

4. Dėl gatvių pavadinimų suteikimo. Pranešėja M. Buivydienė.

5. Dėl pritarimo Klaipėdos miesto savivaldybės kontrolės ir audito tarnybos 2020 metų veiklos ataskaitai. Pranešėja D. Čeporiūtė.

6. Dėl Klaipėdos miesto savivaldybės tarybos 2019 m. spalio 24 d. sprendimo Nr. T2‑297 „Dėl Kultūros ir meno tarybos sudėties patvirtinimo“ pakeitimo. Pranešėja E. Deltuvaitė.

7. Dėl Klaipėdos miesto savivaldybės tarybos 2016 m. kovo 31 d. sprendimo Nr. T2-68 „Dėl Klaipėdos karalienės Luizės jaunimo centro nuostatų patvirtinimo“ pakeitimo. Pranešėja L. Prižgintienė.

8. Dėl Klaipėdos miesto savivaldybės tarybos 2017 m. gruodžio 21 d. sprendimo Nr. T2-328 „Dėl Neformaliojo vaikų švietimo lėšų skyrimo ir naudojimo tvarkos aprašo patvirtinimo“ pakeitimo. Pranešėja L. Prižgintienė.

9. Dėl Klaipėdos miesto savivaldybės tarybos 2019 m. balandžio 12 d. sprendimo Nr. T2-90 „Dėl Socialinės paramos mokiniams teikimo tvarkos aprašo patvirtinimo“ pakeitimo. Pranešėja A. Liesytė.

10. Dėl Klaipėdos miesto savivaldybės tarybos 2021 m. kovo 26 d. sprendimo Nr. T2-79 „Dėl Klaipėdos miesto savivaldybės aplinkos apsaugos rėmimo specialiosios programos 2021 metų priemonių patvirtinimo“ pakeitimo. Pranešėja R. Chockevičienė.

11. Dėl pritarimo projektų įgyvendinimui pagal Klimato kaitos programos lėšų naudojimo 2021 m. sąmatą detalizuojančio plano priemonę. Pranešėja I. Kubilienė.

12. Dėl pritarimo reorganizuoti uždarąją akcinę bendrovę „Gatvių apšvietimas“. Pranešėjas E. Simokaitis.

13. Dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimo. Pranešėjas E. Simokaitis.

14. Dėl turto perėmimo Klaipėdos miesto savivaldybės nuosavybėn iš UAB „Pamario troba“. Pranešėjas E. Simokaitis.

15. Dėl savivaldybės būsto ir pagalbinio ūkio paskirties ūkinio pastato dalies pardavimo. Pranešėjas E. Simokaitis.

16. Dėl nekilnojamojo turto nurašymo. Pranešėjas E. Simokaitis.

17. Dėl sutikimo perimti valstybės turtą ir nekilnojamojo turto perdavimo valstybės nuosavybėn. Pranešėjas E. Simokaitis.

18. Dėl mokesčių lengvatų teikimo asmenims, remiantiems reprezentacines Klaipėdos miesto sporto komandas, tvarkos nustatymo. Pranešėja R. Rumšienė.

19. Dėl sutikimo priimti dovanojamą viešosios įstaigos Neptūno krepšinio klubo dalininkų kapitalo dalį Savivaldybės nuosavybėn. Pranešėjas E. Simokaitis.

1. SVARSTYTA. Klaipėdos miesto savivaldybės tarybos 2021 m. vasario 25 d. sprendimo Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“ pakeitimas.

Pranešėja – I. Butenienė, Strateginio planavimo skyriaus vedėja, pristato sprendimo projektą. Informuoja, kad sprendimo projektą svarstė visi komitetai (išskyrus Kontrolės komitetą) ir jam pritarė be pastabų, tik Sveikatos ir socialinių reikalų komitetas paprašė pateikti papildomą informaciją dėl kai kurių keičiamų priemonių:

1. paaiškinti, kodėl į Valdymo programą (Nr. 03) yra įtraukiamos papriemonės „Klaipėdos miesto savivaldybės įstaigų, įmonių veiklos bei turto valdymo optimizavimo veiklos plano įgyvendinimas“ ir „Dalinio finansavimo paraiškų priėmimo centralizavimas“.

I. Butenienė aiškina, kad Klaipėdos miesto savivaldybės administracijos direktoriaus įsakymu yra patvirtintas Klaipėdos miesto savivaldybės įstaigų, įmonių veiklos bei turto valdymo optimizavimo veiksmų planas, kurio priemones yra planuojama įgyvendinti laikotarpiu, kurį apima SVP. Dalinio finansavimo paraiškų priėmimo centralizavimas – tai yra iniciatyva dalinio finansavimo paraiškas sporto, kultūros, švietimo, jaunimo ir kt. projektams teikti vieno langelio principu. Šiais metais ketinama parengti tvarką ir teikti tvirtinti tarybai bei sukurti informacinę sistemą, per kurią ir bus teikiamos minėtos paraiškos.

2. paaiškinti, kam bus naudojamos lėšos, siūlomos numatyti 2022 m. Klaipėdiečio kortelės koncepcijos sukūrimui ir sistemos įdiegimui.

I. Butenienė aiškina, kad šiuo metu Savivaldybės administracijos direktoriaus įsakymu yra sudaryta darbo grupė, kurios užduotis yra parengti klaipėdiečio kortelės koncepciją ir įdiegimo veiksmų planą. Darbo grupė analizuoja paslaugas, kurios galėtų būti įtrauktos į kortelės apimtį, taip pat pateikė lėšų poreikį, kuris bus reikalingas įsigyti IT įrankiams bei kortelės leidybai.

3. paaiškinti dėl Susisiekimo sistemos priežiūros ir plėtros programos (Nr. 06) papriemonėje „Transporto kompensacijų mokėjimas“ numatytų viešojo transporto nuostolių – pagrindimą iš ko susideda nuostoliai ir kokias priemones teikė VšĮ Klaipėdos keleivinis transportas, kad tie nuostoliai būtų mažesni.

I. Butenienė aiškina, kad KKT pateiktame pagrindime lėšų poreikio nuostoliams kompensuoti suma yra daug didesnė – 1076,8 tūkst. Eur, tačiau, keičiant 2021-2023 m. SVP ir savivaldybės biudžetą, yra siūloma papildomai numatyti tik 316,6 tūkst. Eur sumą iš SB likučio, o 760,2 tūkst. Eur SB lėšų laikinai perkelti iš papriemonės „Transporto kompensacijų mokėjimas“, keičiant 2021 metų veiklos planą, nes tikėtina, kad bus gauta tikslinė valstybės biudžeto dotacija nuostolių kompensacijų mokėjimui. Rengiant 2021-2023 m. SVP ir biudžetą, planuota, jog lėšų poreikis viešojo transporto nuostoliams, susidariusiems dėl karantino ribojimų, sudarys 938 tūkst. Eur, tačiau KKT pateiktais duomenimis, 2021 m. kovo-gegužės mėnesiais rida buvo 18-19 proc. mažesnė nei tais pačiais mėnesiais 2019 m. (iki pandemijos). 2021 m. kelionių skaičius, lyginant su 2019 m. tų pačių mėnesių kelionių skaičiumi, buvo toks: kovo mėnesį 40 proc. mažesnis, gegužės – 31 proc. mažesnis, o birželio pradžioje – 24 proc. mažesnis. Taip pat neigiamą įtaką sąnaudų optimizavimui daro kuro kainų augimas. 2021 metais viešojo transporto vežėjų paslaugų įkainis dėl šios priežasties buvo indeksuotas du kartus, nuo 2021-04-01 dėl kuro kainos sąnaudos išaugo 32,0 tūkst. Eur kas mėnesį. KKT, siekdama mažinti nuostolius, karantino metu, kiek leidžia teisės aktai, ribojo maršrutų ridą.

4. paaiškinti, kokiu Savivaldybės administracijos direktoriaus įsakymu yra patvirtinta Ugdymo proceso užtikrinimo programos (Nr. 10) papriemonėje „Klaipėdos miesto pedagogų rengimo, kvalifikacijos plėtojimo, profesinių kompetencijų tobulinimo ir mokytojų pritraukimo į mokyklas 2020–2024 programos įgyvendinimas“ nurodyta Klaipėdos miesto pedagogų rengimo, kvalifikacijos plėtojimo, profesinių kompetencijų tobulinimo ir mokytojų pritraukimo į mokyklas 2020–2024 programa.

I. Butenienė aiškina, kad Klaipėdos miesto pedagogų rengimo, kvalifikacijos plėtojimo, profesinių kompetencijų tobulinimo ir mokytojų pritraukimo į mokyklas 2020–2024 metų programa patvirtinta Savivaldybės administracijos direktoriaus įsakymu Nr. „Dėl Klaipėdos miesto pedagogų rengimo, kvalifikacijos plėtojimo, profesinių kompetencijų tobulinimo ir mokytojų pritraukimo į mokyklas 2020–2024 metų programos patvirtinimo“.

N. Puteikienė pasisako apie Aplinkos apsaugos programoje (Nr. 05) numatomus 280 tūkst. eurų, skiriamus teritorijos šiaurinėje miesto dalyje sutvarkymui. Siūlo tą dalį iš Strateginio plano išimti, nes tą teritoriją chromu užteršė ne gyventojai, ne darželiai ar mokyklos. Teigia, kad tarša buvo uosto įmonių veiklos kilmės. Sako, kad į sprendimo projektą įraukta daug gerų priemonių, tačiau kai kurioms ji nepritaria, todėl nepritars ir sprendimo projektui.

J. Simonavičiūtė sako, kad viduryje metų įtraukti naujas priemones reikalinga tiktai tada, kai yra aiškūs argumentai, kodėl taip reikia daryti. Šiandien nėra visiškai aišku, kodėl reikia įtraukti papildomas priemones. Teigia, kad Strateginis planas parengtas nekokybiškai, todėl susilaikys balsuojant. Mano, kad nieko neatsitiktų jei Savivaldybės administracijos direktorius atsiimtų sprendimo projektą, jį patobulintų ir pateiktų kitai Tarybai.

A. Vaitkus pasisako apie numatomą plane Danės upės pritaikymą laivybai bei vandens autobuso maršruto įdiegimą. Sako, kad negalima pritarti šios priemonės įtraukimui, nes miesto biudžete nerandama pinigų miestui svarbesniems klausimams spręsti, be to, neatsakyta į daug klausimų: iki kurios vietos galima laivyba Danės upėje šiandien, kiek kainuos upės užžėlusios upės vagos išvalymas ir kt. Informuoja, kad frakcija, nepritardama šiam projektui, balsuojant susilaikys.

S. Budinas sako, kad jį neramina Šilutės-Baltijos sankryžos, naujos mokyklos, Svirpliuko darželio, Skulptūros parko ir kitų projektų lėtėjantys įgyvendinimo tempai. Teigia, kad nebėra Savivaldybėje normalaus strateginio planavimo, nes paprastai viduryje metų strateginis veiklos planas koreguojamas tik tuomet, kai siekiama paspartinti darbus, o ne tam, kad papildyti juos naujais.

E. Mantulova siūlo pritarti sprendimo projektui, nes mano, kad Savivaldybės administracija tikrai įvertino realias aplinkybes.

E. Kvederis sako, kad po keturių mėnesių pokyčiai Strateginiame plane numatomi pakankamai drastiški, ir nėra aišku, kodėl negaunamas rezultatas, kuris buvo numatytas metų pradžioje. Teigia, kad Strateginis planas neteko savo kaip esminio dokumento prasmės.

K. Bagdonas sako, kad sprendimai, kurie dabar siūlomi, iš esmės keičia ir gerina klaipėdiečiams ir atvykstantiems svečiams gyvenimo sąlygas. Siūlo pritarti sprendimo projektui.

A. Kaveckis sako, kad dėl pandemijos buvo ir yra trukdžių įgyvendinant projektus. Siūlo pritarti projektui.

A. Barbšys sako, kad Danės upės įveiklinimas nebuvo numatytas metų pradžioje. Dabar siūloma įtraukti jį į veiklos planą tam, kad jau kitais metais būtų gauti rezultatai.

A. Cesiulis sako, kad naujai įtrauktos priemonės yra geros. Siūlo pritarti sprendimo projektui.

I. Butenienė sako, kad nepriėmus sprendimo komplikuotųsi ypač svarbių miestui projektų įgyvendinimas. Siūlo priimti sprendimą šiandien.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2021 m. vasario 25 d. sprendimo Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“ pakeitimo:

„1. Pakeisti Klaipėdos miesto savivaldybės 2021–2023 metų strateginį veiklos planą, patvirtintą Klaipėdos miesto savivaldybės tarybos 2021 m. vasario 25 d. sprendimu Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“:

1.1. pakeisti programų Nr. 1, 2, 3, 4, 5, 6, 7, 8, 9, 10, 11 ir 12 aprašymų priedus ir juos išdėstyti nauja redakcija (pridedama);

1.2. pakeisti 1 priedą „Investicinių projektų sąrašas“ ir jį išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 16, prieš – 1, susilaiko – 14.

2. SVARSTYTA. Klaipėdos miesto savivaldybės tarybos 2021 m. vasario 25 d. sprendimo Nr. T2-23 „Dėl Klaipėdos miesto savivaldybės 2021 metų biudžeto patvirtinimo“ pakeitimas.

Pranešėja – K. Petraitienė, Finansų skyriaus vedėja.

V. Grubliauskas informuoja, kad sprendimo projektą svarstė visi komitetai (išskyrus Kontrolės komitetą) ir jam pritarė be pastabų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2021 m. vasario 25 d. sprendimo Nr. T2-23 „Dėl Klaipėdos miesto savivaldybės 2021 metų biudžeto patvirtinimo“ pakeitimo:

„1. Pakeisti Klaipėdos miesto savivaldybės tarybos 2021 m. vasario 25 d. sprendimą Nr. T2 23 „Dėl Klaipėdos miesto savivaldybės 2021 metų biudžeto patvirtinimo“:

1.1. pakeisti 1 punktą ir jį išdėstyti taip:

„1. Patvirtinti Klaipėdos miesto savivaldybės 2021 metų biudžetą – 222931,7 tūkst. eurų prognozuojamų pajamų, 226491,0 tūkst. eurų asignavimų (asignavimai viršija pajamas 3559,3 tūkst. eurų skolintomis lėšomis), iš jų – 94573,8 tūkst. eurų asignavimų iš specialios tikslinės dotacijos valstybinėms (valstybės perduotoms savivaldybėms) funkcijoms atlikti, ugdymo reikmėms finansuoti, savivaldybėms perduotoms įstaigoms išlaikyti, savivaldybių mokykloms (klasėms), turinčioms specialiųjų ugdymosi poreikio mokinių, finansuoti, dotacijos ilgalaikiam materialiajam ir nematerialiajam turtui įsigyti, savivaldybių viešosioms bibliotekoms dokumentams įsigyti, kultūros ir meno darbuotojų darbo užmokesčiui padidinti, neformaliajam vaikų švietimui, savivaldybių patirtoms materialinių išteklių teikimo, siekiant šalinti COVID-19 ligos padarinius ir valdyti jos plitimą esant valstybės lygio ekstremaliajai situacijai, išlaidoms kompensuoti, Socialinių paslaugų šakos kolektyvinės sutarties įsipareigojimams įgyvendinti, akredituotai vaikų dienos socialinei priežiūrai organizuoti, teikti ir administruoti, vietinės reikšmės keliams tiesti, taisyti (remontuoti), rekonstruoti, prižiūrėti, saugaus eismo sąlygoms užtikrinti, šiems keliams inventorizuoti, aplinkos pritaikymui ir aplinkosaugos priemonių įgyvendinimui Baltijos jūros paplūdimių zonoje, LNSS įstaigų ir LNSS nepriklausančių įstaigų patirtoms išlaidoms, susijusioms su šių įstaigų darbuotojų darbo užmokesčio didinimu, kompensuoti, įstaigų patirtoms išlaidoms už skiepijimo nuo COVID-19 ligos paslaugas kompensuoti, konsultacijoms mokiniams, patiriantiems mokymosi sunkumų, finansuoti 2021 metais, naujoms mokytojų padėjėjų pareigybėms 2021 metais įsteigti, lėšų 2020 metais savivaldybių biudžetų negautoms pajamoms padengti, išlaidoms, susijusioms su pedagoginių darbuotojų skaičiaus optimizavimu, apmokėti, mokinių, pasirinkusių laikyti brandos egzaminus 2021 metais ir dėl COVID-19 pandemijos patyrusių mokymosi praradimų, tiesioginėms konsultacijoms finansuoti, Europos Sąjungos finansinės paramos ir bendrojo finansavimo lėšų projektams finansuoti, ir 1778,7 tūkst. eurų biudžeto išlaidų paskoloms grąžinti (1 priedas).“;

1.2. pakeisti 2 punktą ir jį išdėstyti taip:

„2. Patvirtinti savivaldybės biudžeto asignavimus išlaidoms – 185664,7 tūkst. eurų, iš jų darbo užmokesčiui – 119229,6 tūkst. eurų, ir turtui įsigyti – 40826,3 tūkst. eurų.“;

1.3. pakeisti 4 punktą ir jį išdėstyti taip:

„4. Patvirtinti 16179,2 tūkst. eurų asignavimų iš apyvartinių lėšų 2021 m. sausio 1 d. likučio, iš jų: išlaidoms – 6832,7 tūkst. eurų, iš jų darbo užmokesčiui – 254,4 tūkst. eurų, ir turtui įsigyti – 9346,5 tūkst. eurų, 2021 m. sausio 1 d. apyvartinių lėšų likutį pagal pajamų rūšis (3 ir 4 priedai).“;

1.4. pakeisti 1 priedą ir jį išdėstyti nauja redakcija (pridedama);

1.5. pakeisti 2 priedą ir jį išdėstyti nauja redakcija (pridedama);

1.6. pakeisti 3 priedą ir jį išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 17, prieš – 0, susilaiko – 14.

3. SVARSTYTA. Specialiojo teritorijų planavimo dokumentų paskelbimas Klaipėdos miesto bendrojo plano, patvirtinto Klaipėdos miesto savivaldybės tarybos 2007 m. balandžio 5 d. sprendimu Nr. T2 110, sudedamąja dalimi.

Pranešėja – M. Černiūtė-Amšiejienė, Urbanistikos ir architektūros skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė Miesto plėtros ir strateginio planavimo, Miesto ūkio ir aplinkosaugos bei Finansų ir ekonomikos komitetai.

A. Vaitkus sako, kad šiuo klausimu mato eilę dviprasmybių: planuojamas Girulių miško iškirtimas dėl neaiškios paskirties kelio iš Labrenciškių į II Melnragę, suplanuojamas absurdiškas geležinkelis prie Girulių, kuris nieko nesprendžia tik dar labiau blogina situaciją klaipėdiečiams. Tačiau tikisi, kad Švyturio gatvė nebus padaryta intensyvaus eismo gatve ir nebus pablogintos gyvenimo sąlygos klaipėdiečiams. Siūlo pritarti sprendimo projektui.

NUSPRĘSTA. Pritarti sprendimo projektui. Priimti sprendimą dėl specialiojo teritorijų planavimo dokumentų paskelbimo Klaipėdos miesto bendrojo plano, patvirtinto Klaipėdos miesto savivaldybės tarybos 2007 m. balandžio 5 d. sprendimu Nr. T2 110, sudedamąja dalimi:

„1. Pripažinti šiuos Klaipėdos miesto savivaldybės teritorijoje galiojančius savivaldybės lygmens ir vietovės lygmens specialiojo teritorijų planavimo dokumentus Klaipėdos miesto bendrojo plano, patvirtinto Klaipėdos miesto savivaldybės tarybos 2007 m. balandžio 5 d. sprendimu Nr. T2 110, sudedamąja dalimi:

1.1. Klaipėdos miesto kompleksinę želdynų sistemos schemą, patvirtintą Klaipėdos miesto valdybos 1994-04-28 potvarkiu Nr. 259;

1.2. Klaipėdos miesto ir priemiesčio degalinių išplanavimo schemą, patvirtintą Klaipėdos miesto valdybos 1994-11-11 potvarkiu Nr. 617;

1.3. Klaipėdos miesto Girulių gyvenvietės detalaus išplanavimo projekto konceptualiąją projektinių pasiūlymų stadiją, patvirtintą Klaipėdos miesto valdybos 1995-01-17 potvarkiu Nr. 38;

1.4. Klaipėdos miesto Melnragės gyvenvietės detalaus išplanavimo schemą, patvirtintą Klaipėdos miesto valdybos 1995-01-17 potvarkiu Nr. 43;

1.5. Kvartalo tarp Sausio 15-osios g., Tilžės g., Šilutės pl., Paryžiaus Komunos g. ir Taikos pr. žemės sklypų suplanavimo ir priskyrimo schemą, patvirtintą Klaipėdos miesto valdybos 1995-03-15 potvarkiu Nr. 183;

1.6. Klaipėdos miesto laikinų statinių (kioskų) išplanavimo schemą, patvirtintą Klaipėdos miesto valdybos 1996-03-21 sprendimu Nr. 117;

1.7. Teritorijos tarp J. Janonio, Švyturio, Malūnininkų ir Sportininkų gatvių specialiojo planavimo projektą, patvirtintą Klaipėdos miesto valdybos 1996-12-12 sprendimu Nr. 546;

1.8. Kvartalo tarp Kaštonų, Ąžuolų, Klevų ir Kretingos gatvių žemės sklypų išplanavimo projektą, patvirtintą Klaipėdos miesto valdybos 1997-06-19 sprendimu Nr. 372;

1.9. Klaipėdos miesto šiaurinės dalies transporto schemą, patvirtintą Klaipėdos miesto tarybos 1998-10-22 sprendimu Nr. 173;

1.10. Kvartalo tarp Laukų, Mokyklos ir Verpėjų gatvių specialųjį planą, patvirtintą Klaipėdos miesto tarybos 1999-07-22 sprendimu Nr. 155;

1.11. Plytinės gyvenvietės šiaurinės dalies specialųjį planą, patvirtintą Klaipėdos miesto tarybos 1999-10-21 sprendimu Nr. 177;

1.12. Energijos rūšies parinkimo ir naudojimo šildymui Klaipėdos mieste specialųjį planą ir reglamentą, patvirtintą Klaipėdos miesto savivaldybės tarybos 2001 m. lapkričio 8 d. sprendimu Nr. 254;

1.13. Žardės paveldo objektų ir juos supančios aplinkos specialųjį planą, patvirtintą Klaipėdos miesto savivaldybės tarybos 2003 m. spalio 23 d. sprendimu Nr. 1-337;

1.14. Klaipėdos miesto vandens tiekimo ir nuotekų tvarkymo infrastruktūros plėtros specialųjį planą, patvirtintą Klaipėdos miesto savivaldybės tarybos 2005 m. kovo 31 d. sprendimu Nr. T2-74 (pavadinimas pakeistas Klaipėdos miesto savivaldybės tarybos 2009 m. gegužės 29 d. sprendimu Nr. T2-221);

1.15. Klaipėdos miesto aukštybinių pastatų išdėstymo schemą – specialųjį planą, patvirtintą Klaipėdos miesto savivaldybės tarybos 2007 m. birželio 28 d. sprendimu Nr. T2-201;

1.16. Klaipėdos miesto ir gretimų teritorijų lietaus nuotekų tinklų specialųjį planą, patvirtintą Klaipėdos miesto savivaldybės tarybos 2009 m. sausio 29 d. sprendimu Nr. T2-9.

2. Pavesti Klaipėdos miesto savivaldybės administracijos direktoriui šio sprendimo 1 punkte nurodytus specialiojo teritorijų planavimo dokumentus teisės aktų nustatyta tvarka pateikti registruoti Lietuvos Respublikos teritorijų planavimo dokumentų registre kaip Klaipėdos miesto bendrojo plano, patvirtinto Klaipėdos miesto savivaldybės tarybos 2007 m. balandžio 5 d. sprendimu Nr. T2-110, korektūras.

3. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 25, prieš – 0, susilaiko – 3.

4. SVARSTYTA. Gatvių pavadinimų suteikimas.

Pranešėja – M. Buivydienė, Geodezijos ir GIS skyriaus vyriausioji specialistė.

V. Grubliauskas informuoja, kad sprendimo projektą svarstė ir jam pritarė be pastabų Miesto ūkio ir aplinkosaugos bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl gatvių pavadinimų suteikimo:

„1. Suteikti suplanuotai gatvei, išdėstytai tarp taškų Nr. 1–2–3–4–5, pavadinimą – E. Franco g. (priedas).

2. Suteikti suplanuotai gatvei, išdėstytai tarp taškų Nr. 6–7–8–3, pavadinimą – J. A. Klempo g. (priedas).

3. Suteikti suplanuotai gatvei, išdėstytai tarp taškų Nr. 9–10–11–5–12, pavadinimą – H. ir V. Pyčų g. (priedas).

4. Įpareigoti Klaipėdos miesto savivaldybės administracijos direktorių organizuoti gatvių pavadinimų lentelių gamybą.

5. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 30, prieš – 0, susilaiko – 1.

5. SVARSTYTA. Pritarimas Klaipėdos miesto savivaldybės kontrolės ir audito tarnybos 2020 metų veiklos ataskaitai.

Pranešėja – D. Čeporiūtė, Savivaldybės kontrolierė, pristato sprendimo projektą ir informaciją apie rekomendacijų vykdymą.

V. Grubliauskas informuoja, kad sprendimo projektą svarstė ir jam pritarė be pastabų visi komitetai, tik Sveikatos ir socialinių reikalų komitetas paprašė pateikti Tarybos posėdžiui informaciją apie rekomendacijų vykdymą, o Savivaldybės administracijos – pakomentuoti Kontrolės ir audito tarnybos pateiktų rekomendacijų neįgyvendinimo priežastis ir planą joms įgyvendinti.

G. Neniškis sako, kad kai kurių rekomendacijų įgyvendinimas užima pakankami daug laiko, nes reikia atlikti tam tikras struktūrines pertvarkas. Techninio pobūdžio rekomendacijos yra atidedamos, siekiant kuo greičiau įvykdyti turinčias struktūrinę reikšmę rekomendacijas.

N. Puteikienė sako, kad pritars sprendimui, tačiau kai bus tvirtinami priedai Savivaldybės administracijos vadovams, prašo atkreipti dėmesį į tai, ką nustatė Kontrolės ir audito tarnyba, ir vertinti vadovus objektyviai. Teigia, kad iki šiol yra Savivaldybėje neregistruojamos sutartys, nors šis darbas neužima daug laiko, ir tai reiškia, kad Savivaldybėje valdymo sistema neveikia taip kaip turėtų veikti.

J. Simonavičiūtė sako, kad Savivaldybėje yra blogai su įmonių valdymu: ataskaitų pateikimu, direktorių skyrimo konkursų skelbimu, valdybos narių skyrimu. Atkreipia Kontrolės ir audito tarnybos bei Kontrolės komiteto dėmesį į šias problemas ir siūlo artimiausiu metu suplanuoti auditus, aiškiai įvardijant, kas vyksta su valdymo organais Savivaldybės įstaigose ir kaip jos yra prižiūrimos.

A. Vaitkus sako, kad Kontrolės ir audito tarnybos darbą vertina labai gerai, ir siūlo pritarti sprendimo projektui.

S. Budinas sako, kad rekomendacijos yra sunkiai vykdomos, o tai rodo, kad kažkas yra negerai. Administracijos struktūros reforma teigiamų rezultatų nedavė, todėl reikia galvoti kažką daryti, kad situacija keistųsi. Ataskaitai pritars, nes ji parengta kvalifikuotai.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės kontrolės ir audito tarnybos 2020 metų veiklos ataskaitai:

„1. Pritarti Klaipėdos miesto savivaldybės kontrolės ir audito tarnybos 2020 metų veiklos ataskaitai (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 31, prieš – 0, susilaiko – 0.

6. SVARSTYTA. Klaipėdos miesto savivaldybės tarybos 2019 m. spalio 24 d. sprendimo Nr. T2-297 „Dėl Kultūros ir meno tarybos sudėties patvirtinimo“ pakeitimas.

Pranešėja – E. Deltuvaitė, Kultūros skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas.

N. Puteikienė sako, kad finansavimas turi būti skiriamas tiems projektams, kurie formuoja kultūros branduolį. Siūlo peržiūrėti, ar šios tarybos formavimo principai atitinka Klaipėdos miesto kultūros strategiją, miesto interesus ir Klaipėdos kultūros bendruomenės lūkesčius.

E. Deltuvaitė prašo leisti ištaisyti sprendimo projekte Kristinos Jokubavičienės pareigas, nes ji nebedirba Lietuvos dailės muziejaus Prano Domšaičio galerijos vedėja.

V. Grubliausko siūlymu, bendru sutarimu, pritarta siūlomam pakeitimui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2019 m. spalio 24 d. sprendimo Nr. T2 297 „Dėl Kultūros ir meno tarybos sudėties patvirtinimo“ pakeitimo:

„1. Pakeisti Klaipėdos miesto savivaldybės tarybos 2019 m. spalio 24 d. sprendimą Nr. T2-297 „Dėl Kultūros ir meno tarybos sudėties patvirtinimo“ ir 1 punktą išdėstyti taip:

„1. Patvirtinti šios sudėties Kultūros ir meno tarybą:

Vladas Balsys, Lietuvos architektų sąjungos Klaipėdos skyriaus narys, architektas;

Gintaras Bendžius, asociacijos „Mano miestas Klaipėda“ prezidentų klubo narys, prodiuseris;

Arvydas Cesiulis, Klaipėdos miesto savivaldybės tarybos Kultūros, švietimo ir sporto komiteto narys;

dr. Jonas Genys, Klaipėdos miesto savivaldybės Mažosios Lietuvos istorijos muziejaus direktorius;

Kristina Jakštė, Klaipėdos miesto savivaldybės kultūros centro Žvejų rūmų kultūrinių renginių organizatorė;

Kristina Jokubavičienė, Klaipėdos kultūros magistrė;

prof. dr. Daiva Kšanienė, Klaipėdos kultūros magistrė, muzikologė;

Daiva Molytė-Lukauskienė, Lietuvos rašytojų sąjungos Klaipėdos skyriaus narė, poetė;

Neringa Poškutė, Lietuvos dalininkų sąjungos Klaipėdos skyriaus pirmininkė, juvelyrė;

Marius Tumšys, viešosios įstaigos „Projektas LT“ direktorius, režisierius;

Romandas Žiubrys, režisierius.“

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 2.

7. SVARSTYTA. Klaipėdos miesto savivaldybės tarybos 2016 m. kovo 31 d. sprendimo   
Nr. T2-68 „Dėl Klaipėdos karalienės Luizės jaunimo centro nuostatų patvirtinimo“ pakeitimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. kovo 31 d. sprendimo Nr. T2-68 „Dėl Klaipėdos karalienės Luizės jaunimo centro nuostatų patvirtinimo“ pakeitimo:

„1. Pakeisti Klaipėdos karalienės Luizės jaunimo centro nuostatus, patvirtintus Klaipėdos miesto savivaldybės tarybos 2016 m. kovo 31 d. sprendimu Nr. T2-68 „Dėl Klaipėdos karalienės Luizės jaunimo centro nuostatų patvirtinimo“:

1.1. pakeisti 13 punktą ir jį išdėstyti taip:

„13. Centras yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, kitais teisės aktais ir šiais Nuostatais.“;

1.2. pakeisti 17 punktą ir jį išdėstyti taip:

„17. Centro tikslas – kryptinga veikla padėti vaikui įgyti kompetencijas, tapti sąmoninga asmenybe, sugebančia atsakingai ir kūrybingai spręsti savo problemas, aktyviai veikti visuomenėje bei prisitaikyti prie kintančios aplinkos ir vykdyti atvirąjį darbą su jaunimu, darbą su jaunimu gatvėje bei informavimą ir konsultavimą, kuriant sąlygas jaunimo poreikius atitinkančiai, atvirai ir saugiai jaunimo veiklai.“;

1.3. pakeisti 19.4 papunktį ir jį išdėstyti taip:

„19.4. organizuoja užimtumą neformaliojo švietimo programų užsiėmimų nelankantiems vaikams ir vykdo atvirąjį darbą su jaunimu, darbą gatvėje su 14–29 metų amžiaus jaunimu, kuris dėl įvairių priežasčių neturi galimybių ar nenori įsitraukti į jaunimo veiklos pasiūlymus;“;

1.4. pakeisti 25.3 papunktį ir jį išdėstyti taip:

„25.3. „Atviros jaunimo erdvės“ (adresas: I. Simonaitytės g. 24, LT-95134 Klaipėda) vykdo atvirąjį darbą su jaunimu, darbą su jaunimu gatvėje bei informavimą ir konsultavimą taip, kaip apibrėžta Lietuvos Respublikos jaunimo politikos pagrindų įstatyme, teikia jiems socialines, pedagogines ir psichologines paslaugas Lietuvos Respublikos socialinės apsaugos ir darbo ministro numatyta tvarka.“

2. Įgalioti Aleksą Bagdonavičių, Klaipėdos karalienės Luizės jaunimo centro direktorių, pasirašyti pakeistus nuostatus ir įregistruoti juos Juridinių asmenų registre.

3. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 31, prieš – 0, susilaiko – 0.

8. SVARSTYTA. Klaipėdos miesto savivaldybės tarybos 2017 m. gruodžio 21 d. sprendimo Nr. T2-328 „Dėl Neformaliojo vaikų švietimo lėšų skyrimo ir naudojimo tvarkos aprašo patvirtinimo“ pakeitimas.

Pranešėja – L. Prižgintienė, Švietimo skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė Kultūros, švietimo ir sporto komitetas bei Finansų ir ekonomikos komitetai ir jam pritarė su techninės klaidos ištaisymu.

L. Prižgintienė aiškina, kad sprendimo projekto pavadinime yra praleisti žodžiai „Klaipėdos miesto savivaldybės“, prašo leisti ištaisyti techninę klaidą.

V. Grubliausko siūlymu, bendru sutariu, pritarta siūlomam pakeitimui sprendimo projekto pavadinime.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2017 m. gruodžio 21 d. sprendimo Nr. T2-328 „Dėl Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ pakeitimo:

„1. Pakeisti Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašą, patvirtintą Klaipėdos miesto savivaldybės tarybos 2017 m. gruodžio 21 d. sprendimu Nr. T2-328 „Dėl Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“, ir jį išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 31, prieš – 0, susilaiko – 0.

9. SVARSTYTA. Klaipėdos miesto savivaldybės tarybos 2019 m. balandžio 12 d. sprendimo Nr. T2-90 „Dėl Socialinės paramos mokiniams teikimo tvarkos aprašo patvirtinimo“ pakeitimas.

Pranešėja – A. Liesytė, Socialinės paramos skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2019 m. balandžio 12 d. sprendimo Nr. T2-90 „Dėl Socialinės paramos mokiniams teikimo tvarkos aprašo patvirtinimo“ pakeitimo:

„1. Pakeisti Socialinės paramos mokiniams teikimo tvarkos aprašą, patvirtintą Klaipėdos miesto savivaldybės tarybos 2019 m. balandžio 12 d. sprendimu Nr. T2 90 „Dėl Socialinės paramos mokiniams teikimo tvarkos aprašo patvirtinimo“:

1.1. pakeisti 3 punktą ir jį išdėstyti taip:

„3. Išimties atvejais, patikrinus bendrai gyvenančių asmenų ar vieno gyvenančio asmens gyvenimo sąlygas ir surašius buities ir gyvenimo sąlygų patikrinimo aktą, teisę į nemokamus pietus (išskyrus Įstatymo 5 straipsnio 3 dalyje nustatytus atvejus, kai mokiniai turi teisę į nemokamus pietus, nevertinant gaunamų pajamų), nemokamus pusryčius (jeigu mokinys mokosi pagal pradinio ugdymo programą), nemokamą maitinimą mokyklų organizuojamose vasaros poilsio stovyklose ir paramą mokinio reikmenims įsigyti turi mokinys, jeigu vidutinės pajamos vienam asmeniui per mėnesį yra mažesnės kaip 2,5 valstybės remiamų pajamų dydžio, šiais atvejais:

3.1. bendrai gyvenantys asmenys ar vienas gyvenantis asmuo dėl sunkios ligos, nelaimingo atsitikimo patyrė (patiria) papildomų išlaidų dėl būtinų sveikatos priežiūros paslaugų, vaistų, medicinos priemonių ir pan. ar nelaimingo atsitikimo (gaisro, stichinės nelaimės, nusikalstamos veiklos, nukentėjus dėl ekstremaliosios situacijos ir (ar) karantino, paskelbto teisės aktų nustatyta tvarka (toliau – ekstremalioji situacija ir (ar) karantinas), padarinių patyrus (patiriant) nepalankias ekonomines ir finansines pasekmes) ar kt.);

3.2. motina ar tėvas vieni augina vaiką (vaikus) (nutraukę santuoką, santuokos nutraukimo bylos nagrinėjimo metu esant ginčui, teismo sprendimu gyvenantys skyrium, vienas iš tėvų miręs ar kt.);

3.3. bendrai gyvenantys asmenys augina tris ir daugiau vaikų;

3.4. mokinys yra neįgalus arba bent vienas iš bendrai gyvenančių asmenų yra neįgalus;

3.5. mokinys patiria socialinę riziką arba mokinį augina bendrai gyvenantys asmenys, patiriantys socialinę riziką.“;

1.2. pakeisti 4 punktą ir jį išdėstyti taip:

„4. Ekstremaliosios situacijos ir (ar) karantino laikotarpiu Įstatyme ir Tvarkos apraše numatytais atvejais buities ir gyvenimo sąlygos asmenų gyvenamosiose vietose gali būti netikrinamos ir buities ir gyvenimo sąlygų patikrinimo aktai surašomi bei sprendimai dėl socialinės paramos mokiniams priimami atsižvelgiant į pareiškėjo pateiktus duomenis (dokumentus) bei prašymo nagrinėjimo metu Klaipėdos miesto savivaldybės administracijos Socialinės paramos skyriaus Socialinių išmokų poskyrio (toliau – Socialinių išmokų poskyris) specialistų surinktus duomenis (dokumentus) iš valstybės ir žinybinių registrų, valstybės informacinių sistemų, internete prieinamos bei skelbiamos informacijos, kitų šaltinių bei bendradarbiaujant su valstybės ir savivaldybių įmonėmis, institucijomis, įstaigomis, organizacijomis, kitais fiziniais ir juridiniais asmenimis.“;

1.3. pakeisti 5 punktą ir jį išdėstyti taip:

„5. Pareiškėjas, kuris deklaruoja gyvenamąją vietą arba yra įtrauktas į gyvenamosios vietos nedeklaravusių asmenų apskaitą Klaipėdos miesto savivaldybės teritorijoje, o jeigu jo gyvenamoji vieta nedeklaruota ir jis nėra įtrauktas į gyvenamosios vietos nedeklaravusių asmenų apskaitą, faktiškai gyvena (šiuo atveju asmenų faktinė gyvenamoji vieta nustatoma Įstatymo nustatyta tvarka) Klaipėdos miesto savivaldybės teritorijoje, dėl socialinės paramos mokiniams, išskyrus Įstatymo 5 straipsnio 3 dalyje nustatytus atvejus, kreipiasi į Socialinių išmokų poskyrį, užpildęs Lietuvos Respublikos socialinės apsaugos ir darbo ministro įsakymu patvirtintos formos prašymą-paraišką socialinei paramai mokiniams gauti (toliau – prašymas-paraiška), kuriame nurodo socialinei paramai mokiniams skirti būtinus duomenis apie save ir bendrai gyvenančius asmenis, ir prideda dokumentus (duomenis), nustatytus Piniginės socialinės paramos nepasiturintiems gyventojams įstatymo 20 straipsnyje, reikalingus bendrai gyvenančių asmenų ar vieno gyvenančio asmens teisei į socialinę paramą mokiniams nustatyti.

Jeigu kreipiamasi dėl socialinės paramos mokiniams Įstatymo 5 straipsnio 2 dalyje, Tvarkos aprašo 3 punkte nurodytais atvejais, pareiškėjas turi pateikti dokumentus (duomenis), įrodančius nustatytas aplinkybes (dokumentus, patvirtinančius vaistų, maisto papildų, vitaminų, medicinos priemonių, sveikatos priežiūros paslaugų būtinumą ar nelaimingą atsitikimą, bei dokumentus, patvirtinančius patirtas (patiriamas) išlaidas, duomenis (dokumentai, paaiškinimas) apie patirtas (patiriamas) nepalankias ekonomines ir finansines pasekmes, ar kad vieni augina vaiką (vaikus), ar kad bendrai gyvenantys asmenys augina tris ir daugiau vaikų ir kt.).

Įstatymo 5 straipsnio 3 dalyje nustatytais atvejais, kai mokiniai turi teisę į nemokamus pietus, nevertinant gaunamų pajamų, nemokami pietūs skiriami be atskiro prašymo. Jeigu šios paramos poreikio nėra, vienas iš mokinio tėvų, globėjų ar kitų bendrai gyvenančių pilnamečių asmenų Įstatymo nustatyta tvarka gali informuoti mokyklos, kurioje mokinys mokosi, administraciją apie šios paramos atsisakymą.

Jeigu atsisakius paramos atsirado jos poreikis, vienas iš mokinio tėvų, globėjų ar kitų bendrai gyvenančių pilnamečių asmenų Įstatymo nustatyta tvarka gali kreiptis į mokyklos, kurioje mokinys mokosi, administraciją dėl šios paramos skyrimo.“;

1.4. pakeisti 9 punktą ir jį išdėstyti taip:

„9. Prašymas-paraiška ar laisvos formos prašymas (toliau kartu – prašymas-paraiška) gali būti pateiktas tiesiogiai, per atstovą, paštu (per pasiuntinį) ir elektroniniu būdu, kai valstybės elektroninės valdžios sistemoje teikiama elektroninė paslauga:

9.1. jeigu prašymas-paraiška pateikiamas tiesiogiai, pareiškėjas kreipimosi metu pateikia galiojantį asmens tapatybę patvirtinantį dokumentą (pasą, asmens tapatybės kortelę, teisę užsieniečiui nuolat arba laikinai gyventi Lietuvos Respublikoje patvirtinantį dokumentą, jeigu tokį dokumentą privalo turėti pagal galiojančius teisės aktus, vairuotojo pažymėjimą ar kitą kompetentingos įstaigos išduotą dokumentą (pažymėjimą), patvirtinantį pareiškėjo tapatybę (kuriame yra asmens nuotrauka, vardas, pavardė ir asmens kodas) (toliau – asmens tapatybę patvirtinantis dokumentas);

9.2. jeigu prašymas-paraiška pateikiamas per atstovą, pateikiami galiojantys atstovo asmens tapatybę ir atstovavimą patvirtinantys dokumentai bei nurodomi atstovo duomenys: vardas, pavardė, asmens kodas, gyvenamosios vietos adresas;

9.3. jeigu užpildytas ir pasirašytas prašymas-paraiška siunčiamas paštu (per pasiuntinį), prie jo pridedama asmens tapatybę patvirtinančio dokumento kopija, patvirtinta įstatymų nustatyta tvarka, ir visų reikiamų dokumentų originalai arba jų kopijos, patvirtintos notaro ar kita Lietuvos Respublikos teisės aktų nustatyta tvarka;

9.4. jeigu prašymas-paraiška pateikiamas elektroniniu būdu, prie jo pridedami skenuoti visų reikiamų dokumentų originalai arba kopijos, patvirtintos notaro ar kita Lietuvos Respublikos teisės aktų nustatyta tvarka.“;

1.5. pakeisti 10 punktą ir jį išdėstyti taip:

„10. Gautas prašymas-paraiška užregistruojamas informacinėje sistemoje prašymo-paraiškos (prašymo) gavimo dieną. Jeigu pateikti ne visi reikiami dokumentai (duomenys), informacija apie trūkstamus dokumentus (duomenis) ir datą, iki kurios dokumentai (duomenys) turi būti pateikti:

10.1. įrašoma į informacinį lapelį ir šis įteikiamas pareiškėjui ar jo atstovui, kai prašymas-paraiška pateikiamas tiesiogiai ar per atstovą;

10.2. išsiunčiama pareiškėjui prašyme-paraiškoje nurodytu informavimo būdu (jeigu pareiškėjas nenurodė informavimo būdo – paštu), kai prašymas-paraiška pateikiamas paštu arba per pasiuntinį;

10.3. išsiunčiama pareiškėjui prašyme-paraiškoje nurodytu informavimo būdu arba Socialinės paramos šeimai informacinėje sistemoje (toliau – SPIS), kai prašymas-paraiška pateikiamas elektroniniu būdu.“;

1.6. pakeisti 12 punktą ir jį išdėstyti taip:

„12. Mokiniams nemokamas maitinimas skiriamas:

12.1. nuo mokslo metų pradžios iki mokslo metų ugdymo proceso pabaigos, IV gimnazijos klasės mokiniams – iki brandos egzaminų sesijos pabaigos, pareiškėjui pateikus prašymą-paraišką ir visus šiai paramai reikalingus dokumentus nuo tų metų liepos 1 dienos iki rugpjūčio 25 dienos;

12.2. nuo informacijos apie priimtą sprendimą dėl socialinės paramos mokiniams skyrimo gavimo mokykloje kitos dienos iki mokslo metų ugdymo proceso pabaigos, IV gimnazijos klasės mokiniams – iki brandos egzaminų sesijos pabaigos, pareiškėjui pateikus prašymą-paraišką ir visus šiai paramai reikalingus dokumentus mokslo metais po Tvarkos aprašo 12.1 papunktyje nurodytos datos;

12.3. nuo mokyklos organizuojamos vasaros poilsio stovyklos pradžios:

12.3.1. jeigu paskutinį mokslo metų ugdymo proceso mėnesį mokinys turėjo teisę gauti nemokamą maitinimą pagal Įstatymo 5 straipsnio 1, 2 dalį ir (ar) Tvarkos aprašo 3 punktą (be atskiro prašymo-paraiškos);

12.3.2. pareiškėjui pateikus prašymą-paraišką ir visus šiai paramai reikalingus dokumentus nuo tų metų gegužės 1 dienos iki gegužės 25 dienos;

12.4. nuo informacijos apie priimtą sprendimą dėl nemokamo maitinimo mokyklų organizuojamose vasaros poilsio stovyklose skyrimo gavimo mokykloje kitos dienos, pareiškėjui pateikus prašymą-paraišką ir visus šiai paramai reikalingus dokumentus po Tvarkos aprašo 12.3.2 papunktyje nurodytos datos.“;

1.7. pakeisti 14 punktą ir jį išdėstyti taip:

„14. Sprendimą dėl socialinės paramos mokiniams skyrimo (išskyrus Įstatymo 5 straipsnio 3 dalyje nustatytus atvejus, kai mokiniai turi teisę į nemokamus pietus, nevertinant gaunamų pajamų), ne vėliau kaip per 8 darbo dienas nuo prašymo-paraiškos ir visų reikalingų dokumentų gavimo dienos priima Savivaldybės administracijos direktorius arba jo įgaliotas asmuo.“;

1.8. pakeisti 15 punktą ir jį išdėstyti taip:

„15. Klaipėdos miesto savivaldybės įsteigtoms mokykloms ir Klaipėdos miesto savivaldybės teritorijoje įsteigtoms nevalstybinėms mokykloms informacija apie priimtą sprendimą dėl socialinės paramos mokiniams skyrimo ir (ar) nutraukimo teikiama SPIS ne vėliau kaip per 2 darbo dienas nuo sprendimo priėmimo dienos.“;

1.9. pakeisti 16 punktą ir jį išdėstyti taip:

„16. Kai mokinys mokosi valstybinėje ar kitų savivaldybių mokyklose, Socialinių išmokų poskyris ne vėliau kaip per 2 darbo dienas nuo sprendimo dėl socialinės paramos mokiniams skyrimo ir (ar) nutraukimo priėmimo dienos Lietuvos Respublikos švietimo, mokslo ir sporto ministerijai (toliau – Švietimo, mokslo ir sporto ministerija) ar kitų savivaldybių administracijoms išsiunčia sprendimų dėl socialinės paramos mokiniams skyrimo kopijas (nuorašus).“;

1.10. pakeisti 22 punktą ir jį išdėstyti taip:

„22. Mokyklos administracija:

22.1. Iki kiekvienų kalendorinių metų rugpjūčio 20 dienos sudaro, patvirtina ir Įstatymo nustatyta tvarka Socialinės paramos skyriui pateikia mokinių, kurie mokosi pagal priešmokyklinio ugdymo ar pagal pradinio ugdymo programą pirmoje ar antroje klasėje, sąrašą (toliau – Mokinių sąrašas), kuriame nurodo mokinių duomenis: vardą, pavardę, asmens kodą (jeigu nėra asmens kodo, – gimimo datą), gyvenamosios vietos adresą.

Jeigu mokykloje, kurioje mokinys mokosi, iš mokinio tėvų, globėjų ar kitų bendrai gyvenančių pilnamečių asmenų gaunama informacija, kad šios paramos poreikio nėra arba, atsisakius šios paramos, atsirado poreikis mokiniui ją gauti, mokyklos administracija apie tai nedelsdama (per 1–5 darbo dienas) informuoja Socialinės paramos skyrių, nurodydama mokinio vardą, pavardę, asmens kodą (jeigu nėra asmens kodo, – gimimo datą), gyvenamosios vietos adresą ir paramos atsisakymo arba skyrimo datą.

Mokinių sąrašus bei informaciją apie atsisakymą ar atsiradusį paramos poreikį mokyklos papildomai per SPIS importuoja ir pateikia tvirtinti Socialinės paramos skyriui, kuris patvirtina per SPIS pateiktus (importuotus) duomenis ne vėliau kaip per 2 darbo dienas.

Socialinės paramos skyrius turi teisę atmesti mokyklų per SPIS importuotus duomenis, jeigu juose nustatoma neatitikimų.

22.2. Iki kiekvienų metų gegužės 15 dienos raštu informuoja Socialinės paramos skyrių apie mokykloje organizuojamą (planuojamą organizuoti) vasaros poilsio stovyklą, nurodydama:

22.2.1. stovyklos trukmę;

22.2.2. ugdymo programas (amžiaus grupes), pagal kurias besimokantiems mokiniams planuojama organizuoti stovyklą;

22.2.3. sąrašą mokinių, paskutinį mokslo metų mėnesį turinčių teisę gauti nemokamą maitinimą, kurių tėvai, globėjai (rūpintojai) raštu yra informavę mokyklos administraciją apie tai, kad mokiniai lankys dieninę vasaros poilsio stovyklą bei pageidaus gauti nemokamą maitinimą vasaros atostogų metu mokyklose organizuojamose vasaros poilsio stovyklose.“;

1.11. pakeisti 24 punktą ir jį išdėstyti taip:

„24. Mokyklų savivaldos institucijos turi teisę priimti sprendimus, kuriais būtų užtikrinta galimybė visiems mokiniams gauti maitinimą mokykloje. Tokiu atveju vaikų, kuriems yra skirtas nemokamas maitinimas, maitinimui naudojamos valstybės biudžeto specialios tikslinės dotacijos savivaldybių biudžetams lėšos, o kitų vaikų maitinimui naudojamos už vaikų maitinimą išgalinčių susimokėti tėvų lėšos.

Esant poreikiui ir mokyklų galimybėms, mokiniai gal būti maitinami mokyklose atostogų, poilsio ir švenčių dienomis mokyklos administracijos nustatyta tvarka.“;

1.12. pakeisti 25 punktą ir jį išdėstyti taip:

„25. Mokykla, teikdama nemokamą maitinimą mokykloje, vadovaujasi Lietuvos Respublikos sveikatos apsaugos ministro patvirtintu Vaikų maitinimo organizavimo tvarkos aprašu (toliau – Vaikų maitinimo organizavimo tvarkos aprašas) ir užtikrina sveikos mitybos reikalavimus atitinkantį nemokamo maitinimo teikimą.

Savivaldybės administracijos Švietimo skyrius (toliau – Švietimo skyrius) ir mokyklos, kuriose nemokamas maitinimas organizuojamas taikant savitarnos principą, užtikrina, kad Lietuvos Respublikos sveikatos apsaugos ministro nustatyta tvarka šiose mokyklose būtų sudarytos sąlygos mokiniams patiems pasirinkti valgiaraščiuose nurodytus patiekalus, jų sudedamąsias dalis ir kiekius.“;

1.13. papildyti 251 punktu:

„251. Ekstremaliosios situacijos ir (ar) karantino metu mokinių nemokamo maitinimo organizavimą koordinuoja Švietimo skyrius pagal kompetenciją, valstybinėse mokyklose – Švietimo, mokslo ir sporto ministerija.

Mokyklos, užtikrindamos nemokamo maitinimo teikimą ekstremaliosios situacijos ir (ar) karantino metu, vadovaujasi Vaikų maitinimo organizavimo tvarkos aprašu, kompetentingų institucijų teikiamomis metodinėmis rekomendacijomis bei kitomis taisyklėmis, ekstremaliosios situacijos, ekstremaliojo įvykio ar karantino metu nustatytomis Lietuvos Respublikos Vyriausybės nutarimais, Lietuvos Respublikos sveikatos apsaugos ministro įsakymais ar Valstybės lygio ekstremaliosios situacijos valstybės operacijų vadovo sprendimais.“;

1.14. pakeisti 34 punktą ir jį išdėstyti taip:

„34. Savivaldybės administracija, vadovaudamasi Lietuvos Respublikos socialinės apsaugos ir darbo ministro patvirtintoje Valstybės biudžeto lėšų poreikio mokinių nemokamam maitinimui planavimo bei jų paskirstymo metodikoje (toliau – Metodika) nustatyta tvarka, pateikia Lietuvos Respublikos socialinės apsaugos ir darbo ministerijai duomenis apie valstybės biudžeto lėšų poreikį Įstatymo 4 straipsnio 2 dalies 1, 2 ir 4 punktuose nurodytoms išlaidoms finansuoti.“;

1.15. pakeisti 35 punktą ir jį išdėstyti taip:

„35. Klaipėdos miesto savivaldybės teritorijoje įsteigtos savivaldybės ir nevalstybinės mokyklos valstybės biudžeto lėšų poreikį Įstatymo 4 straipsnio 2 dalies 1 punkte nurodytoms išlaidoms finansuoti planuoja vadovaudamosi Metodika ir iki kiekvienų kalendorinių metų spalio 5 dienos pateikia Socialinės paramos skyriui duomenis apie prognozuojamą valstybės biudžeto lėšų poreikį ateinantiems metams.“;

1.16. pripažinti netekusiu galios 36 punktą;

1.17. pakeisti 37 punktą ir jį išdėstyti taip:

„37. Klaipėdos miesto savivaldybės tarybai patvirtinus (patikslinus) kiekvienų metų Klaipėdos miesto savivaldybės biudžetą, Klaipėdos miesto savivaldybės teritorijoje įsteigtoms savivaldybės ir nevalstybinėms mokykloms valstybės biudžeto lėšos, atsižvelgiant į Socialinės paramos skyriaus pateiktus duomenis, skirstomos (perskirstomos) Savivaldybės administracijos direktoriaus įsakymu.

Mokyklos ne vėliau kaip per 3 darbo dienas nuo Savivaldybės administracijos direktoriaus įsakymo priėmimo parengia ir Socialinės paramos skyriui pateikia mokyklos vadovo pasirašytas sąmatas ir priedus pagal Savivaldybės administracijos direktoriaus įsakymu patvirtintas formas.“;

1.18. pakeisti 38 punktą ir jį išdėstyti taip:

„38. Mokyklos:

38.1. iki kiekvieno mėnesio 5 dienos tiesiogiai, paštu arba el. paštu Socialinės paramos skyriui pateikia pagrindžiančius dokumentus už praėjusio mėnesio valstybės ir savivaldybės biudžeto lėšų panaudojimą. Elektroniniu paštu siunčiami dokumentai turi būti pasirašyti, nuskenuoti PDF formatu ir prisegti prie el. laiško;

38.2. ne vėliau kaip likus 20 darbo dienų iki kiekvieno ketvirčio pabaigos, esant būtinybei, inicijuoja lėšų poreikio perskirstymą ir informuoja apie numatomas nepanaudoti ar trūkstamas lėšas.“

2. Nustatyti, kad šis sprendimas įsigalioja 2021 m. liepos 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 30, prieš – 0, susilaiko – 0.

10. SVARSTYTA. Klaipėdos miesto savivaldybės tarybos 2021 m. kovo 26 d. sprendimo Nr. T2-79 „Dėl Klaipėdos miesto savivaldybės aplinkos apsaugos rėmimo specialiosios programos 2021 metų priemonių patvirtinimo“ pakeitimas.

Pranešėja – R. Chockevičienė, Aplinkosaugos skyriaus vyriausioji specialistė.

V. Grubliauskas informuoja, kad sprendimo projektą svarstė ir jam pritarė be pastabų Miesto ūkio ir aplinkosaugos bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2021 m. kovo 26 d. sprendimo Nr. T2-79 „Dėl Klaipėdos miesto savivaldybės aplinkos apsaugos rėmimo specialiosios programos 2021 metų priemonių patvirtinimo“ pakeitimo:

„1. Pakeisti Klaipėdos miesto savivaldybės aplinkos apsaugos rėmimo specialiosios programos 2021 metų priemones, patvirtintas Klaipėdos miesto savivaldybės tarybos 2021 m. kovo 26 d. sprendimu Nr. T2-79 „Dėl Klaipėdos miesto savivaldybės aplinkos apsaugos rėmimo specialiosios programos 2021 metų priemonių patvirtinimo“, ir jas išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 30, prieš – 0, susilaiko – 0.

11. SVARSTYTA. Pritarimas projektų įgyvendinimui pagal Klimato kaitos programos lėšų naudojimo 2021 m. sąmatą detalizuojančio plano priemonę.

Pranešėja – I. Kubilienė, Savivaldybės administracijos vyriausioji patarėja, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Miesto ūkio ir aplinkosaugos, Kultūros, švietimo ir sporto bei Finansų ir ekonomikos komitetai.

A. Tuma siūlo Savivaldybės administracijai audituoti visas savivaldybės įstaigas, daryti pakeitimus Strateginiame plane, įtraukiant jame priemones dėl saulės elektrinių įrengimo ant savivaldybės įstaigų pastatų stogų, o kur yra įmanoma, įrengti ir geoterminį šildymą.

NUSPRĘSTA. Pritarti sprendimo projektui. Priimti sprendimą dėl pritarimo projektų įgyvendinimui pagal Klimato kaitos programos lėšų naudojimo 2021 m. sąmatą detalizuojančio plano priemonę:

„1. Pritarti švietimo įstaigų: Klaipėdos Simono Dacho progimnazijos, Klaipėdos Gedminų progimnazijos, Klaipėdos „Smeltės“ progimnazijos, Klaipėdos Vitės progimnazijos, Klaipėdos lopšelio-darželio „Vyturėlis“ paraiškų teikimui pagal 2021 m. Aplinkos projektų valdymo agentūros paskelbtą kvietimą teikti paraiškas paramai gauti pagal Klimato kaitos programos lėšų naudojimo 2021 m. sąmatą detalizuojančio plano priemonę (1.2.1 papunktis) „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“, tolimesniam projektų įgyvendinimui bei jų finansavimui.

2. Įpareigoti švietimo įstaigų direktorius pasirašyti visus dokumentus, susijusius su paraiškų teikimu ir projektų įgyvendinimu.“.

BALSUOTA: už –30 , prieš – 0, susilaiko – 0.

V. Grubliauskas informuoja, jog yra gautas raštiškas E. Mantulovos pranešimas, jog ji nusišalina nuo sprendimo projekto „Dėl pritarimo reorganizuoti uždarąją akcinę bendrovę „Gatvių apšvietimas“ “ svarstymo ir sprendimo priėmimo. V. Grubliausko siūlymu, bendru sutarimu, pritarta E. Mantulovos nusišalinimui.

12. SVARSTYTA. Pritarimas reorganizuoti uždarąją akcinę bendrovę „Gatvių apšvietimas“.

Pranešėjas – E. Simokaitis, Turto skyriaus vedėjas, pristato sprendimo projektą.

A. Vaitkus sako, kad Savivaldybės administracija įvardijo, jog reorganizavus UAB „Gatvių apšvietimas“, bus taupomi klaipėdiečių pinigai. Siūlo tikėti, kad priėmus sprendimą, bus pasiektas ekonominis ir socialinis efektas. Praneša, kad frakcija įmonių sujungimą palaiko ir pritars sprendimo projektui.

J. Simonavičiūtė sako, kad sprendimo projektu siekiama, kad pelninga įmonė UAB „Gatvių apšvietimas“ dengtų dabartinius UAB „Klaipėdos autobusų parkas“ nuostolius. Mano, kad reikia ne sujungti dvi įmones, o išgryninti jų veiklas ir siekti, kad UAB „Klaipėdos autobusų parkas“ būtų konkurencingas bei taptų regioniniu. Informuoja, kad Miesto plėtros ir strateginio planavimo komitetas nepritarė šiam projektui. Siūlo nepritarti ir Tarybai, nes nei ekonominio, nei socialinio efekto nebus.

K. Bagdonas sako, kad pritars sprendimo projektui, kadangi bus sutaupomos savivaldybės lėšos.

A. Velykienė sako, kad prijungus uždarąją akcinę bendrovę „Gatvių apšvietimas“, kuri dirba pelningai, prie Klaipėdos miesto savivaldybės valdomos uždarosios akcinės bendrovės „Klaipėdos autobusų parkas“, bus parduotas turtas esantis Birutės gatvėje, ir taip bus sumažinti uždarosios akcinės bendrovės „Klaipėdos autobusų parkas“ nuostoliai. Mano, kad pritarus sprendimo projektui, transporto veikla mieste ateityje bus nuostolinga.

A. Vaitkus sako, kad įmonių sujungimas yra geras pasirinkimas ir teisingas kelias. Teigia, kad turto pardavimas nebus vertinamas į ekonominius rezultatus, ir kad ekonominis rezultatas turi būti pasiekiamas iš įmonės veiklos efektyvinimo.

G. Neniškis sako, kad uždaroji akcinė bendrovė „Klaipėdos autobusų parkas“ jau 5 ar 7 metus nebedirba nuostolingai, ir dirba komercinėmis sąlygomis. Šis sprendimas reikalingas ir dėl to, kad reikalinga ištaisyti tam tikras klaidas. Teigia, kad priėmus sprendimą, bus ne tik ekonominė, bet ir socialinė nauda.

NUSPRĘSTA. Pritarti sprendimo projektui. Priimti sprendimą dėl pritarimo reorganizuoti uždarąją akcinę bendrovę „Gatvių apšvietimas“:

„1. Pritarti Klaipėdos miesto savivaldybės valdomos uždarosios akcinės bendrovės „Gatvių apšvietimas“, kodas 140031353, buveinė Rūtų g. 6, Klaipėdoje, reorganizavimui, nustatant, kad:

1.1. reorganizavimo būdas – jungimo, prijungiant uždarąją akcinę bendrovę „Gatvių apšvietimas“ prie Klaipėdos miesto savivaldybės valdomos uždarosios akcinės bendrovės „Klaipėdos autobusų parkas“, kodas 140033557, buveinė Garažų g. 2, Klaipėdoje;

1.2. reorganizavimo tikslas – optimizuoti ir efektyvinti Klaipėdos miesto savivaldybės valdomų bendrovių veiklą, užtikrinti efektyvų ir racionalų savivaldybės turto naudojimą, siekti visuomeninės naudos;

1.3. reorganizuojama bendrovė – uždaroji akcinė bendrovė „Gatvių apšvietimas“;

1.4. reorganizavime dalyvaujanti bendrovė – uždaroji akcinė bendrovė „Klaipėdos autobusų parkas“;

1.5. po reorganizavimo veiksianti bendrovė – uždaroji akcinė bendrovė „Klaipėdos autobusų parkas“, kodas 140033557, buveinė Garažų g. 2, Klaipėdoje;

1.6. po reorganizavimo veiksiančios uždarosios akcinės bendrovės „Klaipėdos autobusų parkas“ veiklos tikslus (objektą) nustatys bendrovės įstatai;

1.7. reorganizuotos bendrovės visas turtas, teisės ir pareigos pereis po reorganizavimo veiksiančiai uždarajai akcinei bendrovei „Klaipėdos autobusų parkas“ nuo po reorganizavimo tęsiančios veiklą bendrovės pakeistų įstatų įregistravimo Juridinių asmenų registre;

1.8. po reorganizavimo veiksiančios uždarosios akcinės bendrovės „Klaipėdos autobusų parkas“ visų akcijų savininkė taps Klaipėdos miesto savivaldybė.

2. Pavesti Klaipėdos miesto savivaldybės administracijos direktoriui užtikrinti uždarosios akcinės bendrovės „Gatvių apšvietimas“ reorganizavimo procedūrų įgyvendinimą, reikalingų sprendimų priėmimą, reorganizavimo sąlygų patvirtinimą ir paskelbimą, būtinų teisinių veiksmų atlikimą, kad uždaroji akcinė bendrovė „Gatvių apšvietimas“ būtų reorganizuota ir prijungta prie uždarosios akcinės bendrovės „Klaipėdos autobusų parkas“ teisės aktų nustatyta tvarka.

3. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 19, prieš – 4, susilaiko – 4.

Pertrauka.

13. SVARSTYTA. Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Sveikatos ir socialinių reikalų Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimo:

„1. Pakeisti Klaipėdos miesto savivaldybės nuomojamo turto sąrašą, patvirtintą Klaipėdos miesto savivaldybės tarybos 2012 m. sausio 27 d. sprendimu Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“:

1.1. pakeisti 2 punktą ir jį išdėstyti taip:

|  |  |  |  |  |
| --- | --- | --- | --- | --- |
| „ | 2. | Taikos pr. 76, Klaipėda,  negyvenamoji patalpa, pastatas – gydykla,  unikalus Nr. 2197-9003-1016, pažymėjimas plane – 1D7p,  patalpų žymėjimo indeksai: 3-36 (19,10 kv. m), 3-37 (11,62 kv. m), 3-38 (6,56 kv. m), 1/10 3-39 (1,21 kv. m), 1/2 3-41 (1,11 kv. m), 1/2 3-42 (1,22 kv. m), 1/100 3-53 (0,50 kv. m), 3-54 (43,10 kv. m), 1/3 1-119 (7,00 kv. m), 1-80 (18,95 kv. m), 1-92 (5,44 kv. m), 1-100 (30,89 kv. m), 1-106 (8,24 kv. m), dalis 1-114 (3,61 kv. m), dalis 1-118 (3,00 kv. m) | 161,55 | “  ; |

1.2. pakeisti 6 punktą ir jį išdėstyti taip:

|  |  |  |  |  |
| --- | --- | --- | --- | --- |
| „ | 6. | Liepojos g. 41, Klaipėda:  1. negyvenamoji patalpa, pastatas – ligoninė,  unikalus Nr. 2197-5002-0026, pastato žymėjimas plane – 2D7p,  patalpų žymėjimo indeksai: 1-25 (2,44 kv. m), 1-26 (1,94 kv. m), nuo 1-27 iki 1-30, dalis patalpų 1-46 (8,79 kv. m), 1-46a (11,59 kv. m);  2. negyvenamoji patalpa, pastatas – kioskas,  unikalus Nr. 2197-5002-0037, pažymėjimas plane – 2D7p,  patalpų žymėjimo indeksai: 1-1 (1,96 kv. m), 1-2 (1,26 kv. m), 1-3 (5,52 kv. m), 1-4 (7,96 kv. m), 1-5 (6,59 kv. m);  3. negyvenamoji patalpa, pastatas – ligoninė,  unikalus Nr. 2197-5002-0074, pastato žymėjimas plane – 1D2p,  patalpų žymėjimo indeksai: 1-95 (4,35 kv. m), 1-109 (1,23 kv. m),2-34a (1,23 kv. m), 2-51a (2,46 kv. m), 6-74 (1,23 kv. m) | 44,23        23,29  10,50 | “  ; |

1.3. pakeisti 7 punktą ir jį išdėstyti taip:

|  |  |  |  |  |
| --- | --- | --- | --- | --- |
| „ | 7. | Liepojos g. 43, Klaipėda,  negyvenamoji patalpa, pastatas – ligoninė-akušerinis korpusas,  unikalus Nr. 2198-0001-8010, pažymėjimas plane – 10D4p,  patalpų žymėjimo indeksai: 1-95 (7,98 kv. m), 1-96 (12,71 kv. m), 1-97 (22,52 kv. m), 1-98 (6,84 kv. m), 1-99 (3,03 kv. m), 1-100 (2,93 kv. m), 1-101 (1,63 kv. m), 2-76 (1,23 kv. m), 3-51 (2,46 kv. m), 4-80 (1,23 kv. m) | 62,56 | “  ; |

1.4. pakeisti 8 punktą ir jį išdėstyti taip:

|  |  |  |  |  |
| --- | --- | --- | --- | --- |
| „ | 8. | Liepojos g. 49, Klaipėda:  negyvenamoji patalpa, pastatas – ligoninė,  unikalus Nr. 2198-8003-0018, pažymėjimas plane – 1D5p,  patalpų žymėjimo indeksai: 1/52 1-2 (1,14 kv. m), ½ 1-5 (2,01 kv. m), 1-6 (2,01 kv. m), 1-7 (1,57 kv. m), 1/12 1-9 (2,82 kv. m), 1-10 (34,82 kv. m), 1-11 (17,38 kv. m), 1-98 (1,23 kv. m), 2-1 (1,23 kv. m) | 64,21 | “  ; |

1.5. pakeisti 12 punktą ir jį išdėstyti taip:

|  |  |  |  |  |
| --- | --- | --- | --- | --- |
| „ | 12. | Galinio Pylimo g. 3, Klaipėda,  1. negyvenamoji patalpa, pastatas – poliklinika,  unikalus Nr. 2192-8000-3064,  pažymėjimas plane – 2D2p,  bendras plotas – 198,35 kv. m;  2. negyvenamoji patalpa, pastatas – sandėlis,  unikalus Nr. 2192-8000-3031, pažymėjimas plane – 5F1p,  bendras plotas – 70,85 kv. m | 198,35    70,85 | “  ; |

1.6. pakeisti 16 punktą ir jį išdėstyti taip:

|  |  |  |  |  |
| --- | --- | --- | --- | --- |
| „ | 16. | Tiltų g. 19-45, Klaipėda,  negyvenamoji patalpa – beisbolo klubas,  unikalus Nr. 2196-0011-6015:0046, pažymėjimas plane – 1A4p,  patalpų žymėjimo indeksai: nuo 17-17 iki 17-25, su bendro naudojimo patalpa, pažymėta 17-16 (1/2 iš 6,74 kv. m), ir rūsiu, 75,25 kv. m, pažymėtu R1-8, R1-9 | 160,61 | “  ; |

1.7. pakeisti 19 punktą ir jį išdėstyti taip:

|  |  |  |  |  |
| --- | --- | --- | --- | --- |
| „ | 19. | Švyturio g. 6, Klaipėda,  negyvenamoji patalpa, pastatas – siuvykla ir skalbykla,  unikalus Nr. 2196-0019-8013, pažymėjimas plane – 1L1p,  bendras plotas – 462,38 kv. m | 462,38 | “  ; |

1.8. pakeisti 26 punktą ir jį išdėstyti taip:

|  |  |  |  |  |
| --- | --- | --- | --- | --- |
| „ | 26. | Danės upės krantinė, Klaipėda,  susisiekimo komunikacijos:  1. unikalus Nr. 4400-1977-6813, pažymėjimas plane – 1k5,  plane pažymėta nuo taško 19 iki taško  27;  2. unikalus Nr. 4400-1977-6813, žymėjimas plane – 1k4,  plane pažymėta nuo taško 17 iki taško 18  3. unikalus Nr. 4400-2560-8397, žymėjimas plane – 4k,  4. unikalus Nr. 4400-2560-8408, žymėjimas plane – 5k, | 325,87    330,11  219,70  425,10 | “  ; |

1.9. pakeisti 29 punktą ir jį išdėstyti taip:

|  |  |  |  |  |
| --- | --- | --- | --- | --- |
| „ | 29. | Aušros g. 41, Klaipėda:  1. pastatas – katilinė,  unikalus Nr. 2191-0006-4010, pažymėjimas plane – 2H1p;  2. pastatas – vaikų globos namai,  unikalus Nr. 2191-0006-4021, pažymėjimas plane – 1N2p;  3. pastatas – kiemo rūsys,  unikalus Nr. 2191-0006-4032, pažymėjimas plane – 3I1p;  4. pastatas – sandėlis,  unikalus Nr. 2191-0006-4043, pažymėjimas plane – 4I1p | 82,58    318,40  20,60    13,20 | “  ; |

1.10. pakeisti 32 punktą ir jį išdėstyti taip:

|  |  |  |  |  |
| --- | --- | --- | --- | --- |
| „ | 32. | Pylimo g. 2A, Klaipėda,  negyvenamoji patalpa, pastatas – poterna,  unikalus Nr. 4400-2407-7041, pažymėjimas plane – 1C1p,  patalpų žymėjimo indeksai nuo 1-2 iki 1-12, | 112,44 | “  ; |

1.11. papildyti 157 punktu:

|  |  |  |  |  |
| --- | --- | --- | --- | --- |
| „ | 157. | Liepojos g. 39, Klaipėda:  negyvenamoji patalpa, pastatas – ligoninė,  unikalus Nr. 2198-3001-1010, pažymėjimas plane – 1D3b,  patalpų žymėjimo indeksai: 1-25 (1,23 kv. m), 3-54 (1,23 kv. m) | 2,46 | “  . |

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 26, prieš – 0, susilaiko – 3.

14. SVARSTYTA. Turto perėmimas Klaipėdos miesto savivaldybės nuosavybėn iš UAB „Pamario troba“.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Miesto plėtros ir strateginio planavimo, Miesto ūkio ir aplinkosaugos bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl turto perėmimo Klaipėdos miesto savivaldybės nuosavybėn iš UAB „Pamario troba“:

„1. Perimti neatlygintinai iš UAB „Pamario troba“ Klaipėdos miesto savivaldybės nuosavybėn inžinerinius tinklus Šarlotės g. 6, Klaipėda, nurodytus priede, kurių bendra įsigijimo vertė – 12 590,00 Eur.

2. Įgalioti Klaipėdos miesto savivaldybės administracijos direktorių pasirašyti 1 punkte nurodyto turto Dovanojimo sutartį.

3. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

4. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 30, prieš – 0, susilaiko – 0.

15. SVARSTYTA. Savivaldybės būsto ir pagalbinio ūkio paskirties ūkinio pastato dalies pardavimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektą svarstė ir jam pritarė be pastabų Sveikatos ir socialinių reikalų Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būsto ir pagalbinio ūkio paskirties ūkinio pastato dalies pardavimo:

„Parduoti savivaldybei nuosavybės teise priklausantį būstą ir pagalbinio ūkio paskirties ūkinio pastato dalį:

1. N. V.– Vyturio g. 5-(duomenys neskelbtini), Klaipėda, 62,33 kv. m ploto būstą, unikalus Nr. (duomenys neskelbtini), namo statybos metai – 1984. Kaina – 2 788,20 Eur (du tūkstančiai septyni šimtai aštuoniasdešimt aštuoni eurai 20 ct), iš jų 217,80 Eur (du šimtai septyniolika eurų 80 ct) – už būsto vertės nustatymą;

2. D. P. – Marių g. 3, Klaipėdos r. sav., Priekulės sen., Kairių k., 6,37 kv. metro ploto dalis (plane žymima ind. (duomenys neskelbtini)) pagalbinio ūkio paskirties ūkiniame pastate, pažymėtame 4I1/p, bendras plotas – 53,60 kv. metro, užstatytas plotas – 67,00 kv. metro, unikalus Nr. (duomenys neskelbtini). Pastato statybos metai – 1963. Kaina – 400,00 Eur (keturi šimtai eurų 00 ct), iš jų 100,00 Eur (vienas šimtas eurų 00 ct) – už turto vertės nustatymą.“.

BALSUOTA: už – 28, prieš – 0, susilaiko – 0.

16. SVARSTYTA. Nekilnojamojo turto nurašymas.

Pranešėjas – E. Simokaitis, Turto skyriaus vedėjas, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė Miesto plėtros ir strateginio planavimo, Miesto ūkio ir aplinkosaugos bei Finansų ir ekonomikos komitetai.

A. Vaitkus sako, kad salės nugriovimui reikia pritarti.

J. Simonavičiūtė sako, kad Savivaldybės administracijai turėtų būti gėda ateiti vidury metų su sprendimo projektu dėl salės nugriovimo, nes tai nėra pirmalaikis dalykas.

K. Bagdonas sako, kad salė turi būti nugriauta, nes sportininkai negali sportuoti netinkamose, fiziškai nusidėvėjusiose patalpose.

A. Petraitis sako, kad salė nepuošia senamiesčio, neatlieka savo funkcijos, todėl reikia pritarti sprendimo projektui.

NUSPRĘSTA. Pritarti sprendimo projektui. Priimti sprendimą dėl nekilnojamojo turto nurašymo:

„1. Nurašyti pripažintą netinkamu (negalimu) naudoti Klaipėdos miesto savivaldybei nuosavybės teise priklausantį nekilnojamąjį turtą – pastatą Pilies g. 2A, sporto salė su administracinėmis patalpomis, Klaipėdoje (unikalus Nr. 2198-4001-8018, žymėjimas plane – 2U4b, bendras plotas – 1704,96 kv. m), dėl fizinio ir funkcinio (technologinio) nusidėvėjimo.

2. Pavesti Klaipėdos miesto savivaldybės administracijai organizuoti šio sprendimo 1 punkte nurodyto turto griovimo darbus.“.

BALSUOTA: už – 25, prieš – 0, susilaiko – 4.

17. SVARSTYTA. Sutikimas perimti valstybės turtą ir nekilnojamojo turto perdavimas valstybės nuosavybėn.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektą svarstė ir jam pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl sutikimo perimti valstybės turtą ir nekilnojamojo turto perdavimo valstybės nuosavybėn:

„1. Sutikti perimti Klaipėdos miesto savivaldybės nuosavybėn savarankiškosios gyventojų bendrosios kultūros ugdymo ir etnokultūros puoselėjimo funkcijos įgyvendinimui valstybei nuosavybės teise priklausantį ir šiuo metu valstybės įmonės Turto banko patikėjimo teise valdomą nekilnojamąjį turtą – negyvenamąsias patalpas Rūtų g. 5, Klaipėdoje (53/100 dalis pastato – dirbtuvių, kurio unikalus Nr. 2198-2001-5017, pastato pažymėjimas plane – 1P1p, bendras perimamų patalpų plotas – 348,90 kv. m).

2. Sutikti perduoti valstybės nuosavybėn Klaipėdos miesto savivaldybei nuosavybės teise priklausantį nekilnojamąjį turtą:

2.1. gyvenamąją patalpą – butą Laukų g. 9-4, Klaipėdoje (unikalus Nr. 2192-7000-8013:0005, bendras plotas – 43,46 kv. m, likutinė vertė 2021-04-30 – 6,34 Eur);

2.2. gyvenamąją patalpą – butą Dariaus ir Girėno g. 8A-3, Klaipėdoje (unikalus Nr. 2191-2000-3011:0008, bendras plotas – 36,05 kv. m, likutinė vertė 2021-04-30 – 2,35 Eur).

3. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

4. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo 1 ir 2 punktuose nurodyto turto perdavimo ir priėmimo aktus.

5. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 1.

18. SVARSTYTA. Mokesčių lengvatų teikimas asmenims, remiantiems reprezentacines Klaipėdos miesto sporto komandas, tvarkos nustatymo.

Pranešėja – R. Rumšienė, Sporto skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė Miesto plėtros ir strateginio planavimo, Kultūros, švietimo ir sporto bei Finansų ir ekonomikos komitetai. Kultūros, švietimo ir sporto komitetas – nepritarė sprendimo projektui.

N. Puteikienė siūlo Savivaldybės administracijai dar padirbėti šiuo klausimu ir į jį įtraukti visas sritys, kurioms reikia paramos. Sako, kad nepritars sprendimo projektui.

J. Simonavičiūtė sako, kad Savivaldybė galėtų rodyti daugiau iniciatyvos ir kalbėtis su įmonėmis dėl paramos. Mano, kad įstaigos paramą, kurią dabar tiesiogiai perveda klubams, turėtų pervesti į Savivaldybės biudžetą su tiksline paskirtimi, tada reprezentacinėms grupėms ją dalinti. Sako, kad pritars sprendimo projektui, tačiau mano, kad šis klausimas dar yra per mažai išdiskutuotas.

S. Budinas siūlo pritarti sprendimo projektui, tobulinti šią paramos Klaipėdos miesto sportui formą, ieškoti naujų galimybių.

E. Kvederis sako, kad sporto bendruomenei toks sprendimas yra reikalingas.

V. Grubliauskas pristato Vyriausybės atstovo Klaipėdos ir Tauragės apskrityse raštą „Dėl mokesčių lengvatų teikimo asmenims, remiantiems reprezentacines Klaipėdos miesto sporto komandas“.

NUSPRĘSTA. Pritarti sprendimo projektui. Priimti sprendimą dėl mokesčių lengvatų teikimo asmenims, remiantiems reprezentacines Klaipėdos miesto sporto komandas, tvarkos nustatymo:

„1. Nustatyti, kad asmenims, remiantiems reprezentacines Klaipėdos miesto sporto komandas, Klaipėdos miesto savivaldybės biudžeto sąskaita suteikiamos valstybinės žemės nuomos ir (ar) nekilnojamojo turto mokesčių lengvatos.

2. Patvirtinti:

2.1. Mokesčių lengvatų teikimo asmenims, remiantiems reprezentacines Klaipėdos miesto sporto komandas, tvarkos aprašą (pridedama);

2.2. Klaipėdos miesto reprezentacinių sporto komandų, kurioms gali būti skirta asmenų parama, 2021 metų sąrašą (priedas).

3. Nustatyti, kad reprezentacinėms Klaipėdos miesto sporto komandoms Klaipėdos miesto savivaldybės biudžeto lėšos mažinamos 50 proc. nuo asmenų, remiančių reprezentacines Klaipėdos miesto sporto komandas, suteiktos paramos sumos.

4. Nustatyti, kad šio sprendimo 3 punktas gali būti taikomas iki šio sprendimo įsigaliojimo sudarytoms projektų dalinio finansavimo iš savivaldybės biudžeto lėšų sutartims, pasirašius papildomus susitarimus prie sudarytų sutarčių.

5. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 24, prieš – 0, susilaiko – 3.

V. Grubliauskas informuoja, jog yra gautas raštiškas A. Tumos pranešimas, jog jis nusišalina nuo sprendimo projekto „Dėl sutikimo priimti dovanojamą viešosios įstaigos Neptūno krepšinio klubo dalininkų kapitalo dalį Savivaldybės nuosavybėn“ svarstymo ir sprendimo priėmimo.   
V. Grubliausko siūlymu, bendru sutarimu, pritarta A. Tumos nusišalinimui.

19. SVARSTYTA. Sutikimas priimti dovanojamą viešosios įstaigos Neptūno krepšinio klubo dalininkų kapitalo dalį Savivaldybės nuosavybėn.

Pranešėjas – E. Simokaitis, Turto skyriaus vedėjas, pristato sprendimo projektą. Informuoja, kad Tarybai yra pateikta papildoma medžiaga – nepriklausomo auditoriaus UAB „Žemaitijos auditas išvada, kuri konstatavo, kad dėl balanso str. “Sukauptas veiklos rezultatas” susiformavusio nuostolio, įstaigos nuosavas kapitalas įgavo neigiamą reikšmę. Remiantis surinktais įrodymais, egzistuoja su įvykiais ar sąlygomis susijęs reikšmingas neapibrėžtumas, dėl kurio kyla reikšmingų abejonių dėl įstaigos gebėjimo tęsti veiklą.

J. Simonavičiūtė sako, kad priėmusi klubo dalininkų kapitalo dalį Savivaldybė tik trukdytų klubui veikti pagal savo viešojo sektoriaus valdymo principus. Mano, kad Savivaldybė nėra pasiruošusi priimti tos vienos dalies, nes nežino, ką su ta dalimi turi daryti. Informuoja, kad šiam sprendimo projektui nepritars.

N. Puteikienė sako, kad Savivaldybės administracija neturi jokios strategijos kaip dirbti su tuo klubu. Teigia, kad šis klausimo svarstymas jai atrodo neskaidrus, kadangi nežinant finansinių ataskaitų, norima skirti klubui daugiau finansinės paramos, bei prisiimti kažkokias atsakomybes. Informuoja, kad nepritars sprendimo projektui. Siūlo Savivaldybės administracijai palaukti kol pasibaigs teisminiai procesai, susiję su klubu, paruošti strategija, kad būtų pagrįsta, kodėl Savivaldybė duoda klubui 1 mln. Eur.

G. Neniškis sako, kad miestui tapti klubo dalininku būtų naudinga dėl didesnio skaidrumo, galimybės operatyviai gauti visus duomenis, o ne tik ataskaitas už praėjusius laikotarpius apie suteiktos paramos panaudojimą. Norint turėti profesionalius klubus, būtina didinti paramą, bet kartu ir miesto įsitraukimas turi būti didesnis.

V. Grubliauskas siūlo apsispręsti dėl sprendimo priėmimo. Balsavimu (už – 11, prieš – 5, susilaiko – 10) nepritarta sprendimo projektui „Dėl sutikimo priimti dovanojamą viešosios įstaigos Neptūno krepšinio klubo dalininkų kapitalo dalį Savivaldybės nuosavybėn“.

NUSPRĘSTA. Nepritarti sprendimo projektui.

Posėdžio pabaiga – 15.20 val.

Savivaldybės meras Vytautas Grubliauskas

Savivaldybės tarybos ir mero sekretorius Modestas Vitkus

V. Palaimienė,

2021-06-30